ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660046967
ขอให้แก้ไขปัญหาการจอดรถกีดขวางการจราจร และการตั้งโต๊ะเก้าอี้บนพื้นที่บาทวิถี บริเวณ ซอยปลูกจิต แขวงลุมพินี เขตปทุมวัน กรุงเทพมหานคร จุดสังเกต เข้ามาจากปากซอยปลูกจิต จะเจอแฟลตบ่อนไก่ เนื่องจากผู้ร้องแจ้งว่าถนนดังกล่าว ลักษณะเป็นถนนวิ่งสวนกัน  พบว่าจะมีรถประเภท จักรยานยนต์ และรถยนต์ส่วนบุคคล (รถเก๋ง) จะจอดบนพื้นที่ห้ามจอดตลอดทั้งเส้นทาง เป็นระยะทางกว่า 1 กิโลเมตร ประสบปัญหามาเป็นระยะเวลาหลายปีแล้ว อีกทั้งยังมีร้านเหล้า (ไม่ทราบชื่อ และเลขที่) เปิดให้บริการ ตั้งแต่เวลาประมาณ 17.00 -24.00 น. เป็นประจำทุกวัน ซึ่งร้านเหล้านำโต๊ะและเก้าอี้ ตั้งบนบาทวิถีซึ่งพื้นที่ทางสาธารณะตลอดทั้งเส้นทาง เป็นระยะเวลาประมาณ 3 เดือน ถนนดังกล่าวอยู่ในความรับผิดชอบของสถานีตำรวจนครบาลลุมพินี โดยปกติแล้วหากสถานีตำรวจฯออกมาล็อคล้อรถจอดบนถนนจะดังกล่าวจะหายไป แต่ถ้าไม่มาล็อคล้อรถก็จะจอดเต็มตลอดทั้งเส้นทาง(ระบุตามผู้ร้องแจ้ง) ส่งผลให้ได้รับความเดือดร้อน ไม่ได้รับความสะดวกในการสัญจร (ผู้ร้องประสงค์ให้ปกปิด ชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata